ZAPISNIK

**7.** **KORESPONDENČNE SEJE** **SVETA ZAVODA** **Vrtca Tržič**

Dne 7. 10. 2021 so člani Sveta zavoda Vrtca Tržič v okviru korespondenčne seje glasovali za ali proti trem predlogom sklepov.

Vrtec Tržič je pravočasno prejel 6 odgovorov.

1. Skladno z 39. členom Poslovnika o imenovanju in delu sveta zavoda Svet zavoda Vrtca Tržič so glasovali o sprejemu Letnega delovnega načrta za šolsko leto 2021/2022.

Izid glasovanja je sledeč: ZA: 6 PROTI: 0

**SKLEP 1: Letni delovni načrt Vrtca Tržič za šolsko leto 2021/2022 je bil sprejet.**

1. Na podlagi 13. člena Pravilnika o sprejemu otrok v Vrtec Tržič (Uradni list RS, št. 19/2013 in 11/2018) Komisijo za sprejem otrok imenuje župan s posebnim sklepom, na predlog Sveta vrtca. Predlog ravnateljice Vrtca Tržič je bil Nataša Brzin, svetovalna delavka.

Izid glasovanja je sledeč: ZA: 6 PROTI: 0

**SKLEP 2: Svet zavoda Vrtca Tržič za predstavnico strokovnih delavcev vrtca v Komisiji za sprejem otrok predlaga Natašo Brzin, svetovalno delavko vrtca.**

1. Skladno z 39. členom Pravil vzgojno-varstvenega zavoda Vrtec Tržič svet zavoda sprejema Pravilnik o notranji organizaciji in sistemizaciji delovnih mest v Vrtcu Tržič in njegove spremembe. S soglasjem občine ustanoviteljice in pozitivnim mnenjem sindikata vrtca so člani sveta zavoda glasovali o spremembi Priloge 1 omenjenega pravilnika, in sicer v delu, ki navaja izobrazbene zahteve za delovni mesti HIŠNIK IV in HIŠNIK V, kot sledi: pri DM HIŠNIK IV le srednja poklicna izobrazba (prej: srednja poklicna izobrazba – tehnične, proizvodne ali gradbene smeri), pri DM HIŠNIK V pa srednja strokovna izobrazba, srednja splošna izobrazba (prej: srednja strokovna izobrazba, srednja splošna izobrazba – tehnične, proizvodne ali gradbene smeri).

Izid glasovanja je sledeč: ZA: 6 PROTI: 0

**SKLEP 3: Svet ZAVODA Vrtca Tržič je potrdil Spremembo Pravilnika o notranji organizaciji in sistemizaciji delovnih mest v Vrtcu Tržič.**

Zapisnikar: Predsednica Sveta zavoda Vrtca Tržič

Kristina Lindav Petra Bodlaj

Tržič, 8. 10. 2021